“હા, મંથન.. છેલ્લા બે વર્ષથી આપણે અહી આવીએ છીએ, પણ ક્યારેય આ જગ્યા સિવાય બીજી જગ્યાએ મળવાની ઈચ્છા જ નથી થઇ.. હવે તો આ ગુફાઓ પણ જાણે આપણા પ્રેમના પ્રતિક સમાન બની ગઈ છે..” કનિકા અને મંથન બંને નાનપણના મિત્રો હતા.. સાથે જ ભણતા અને સાથે જ સફર કરતા-કરતા બંનેને એકબીજાનો સાથ ગમવા લાગ્યો. જવાનીના ઉંબરે પહોચતા મનમાં પ્રેમની કુંપણ ફૂટી.. બંનેના પરિવારોને તો વર્ષોથી ઘર જેવો સંબંધ હતો જ.. ત્યારે મંથન અને કનીકાના સગપણ માટે પણ બંને પરિવારો રાજીખુશીથી તૈયાર થઇ ગયા. ને એ પ્રેમી-પંખીડાને તો જાણે ઉડવા માટે આખું આકાશ મળી ગયું..!